**Amarum curriculum vitae**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce amară-i toamna asta

mai amară ca pelinul

hai nu o mai fă pe-a casta

știu că știi ce este chinul

Mai amar decât pelinul

sunt și eu dragostea mea

îngerii făcut-au plinul

sunt amar până la stea

Știu că știi dragostea mea

ci nu o mai fă pe-a casta

vreau desigur ce-ai putea

ce amară-i toamna asta

Mai amar decât pelinul

dragoste mi-e și destinul

Costel Zăgan, CEZEISME II